**ОБЩИНСКА ИЗБИРАТЕЛНА КОМИСИЯ – Ракитово**

**ПРОТОКОЛ №35–ЧМИ**

**21.11.2022 г.**

На 21.11.2022 г., се проведе заседание на ОБЩИНСКАТА ИЗБИРАТЕЛНА КОМИСИЯ /ОИК/ Ракитово при следния

ДНЕВЕН РЕД:

1. Вземане на решение относно прекратяване пълномощията на кмета на община Ракитово Георги Костадинов Холянов

Докладва Стоянка Гинчева

ПРИСЪСТВАХА:

Стоянка Паунова Гинчева, Зорница Арсова Томова, Петя Стефанова Стефанова, Мустафа Вигнев,Ангел Даскалов,Росица Рускова, Жулиета Георгиева,Цветелина Зарева,Кирилка Говедарска и Мария Пеева.

Заседанието бе открито в 18:30 ч. и председателствано от госпожа Стоянка Гинчева – Председател.

**\* \* \***

Стоянка Гинчева–Председателнакомисията, коятокатоустанови, че в залата присъстват всички 10 членове на ОИК Ракитово заяви , че има кворум за провеждане на заседанието.

**Преминаваме към първа точка**

Колеги, запознати сте с получения сигнал от Димитър Делиев, съгласно който Кметът на община Ракитово  ГеоргиХолянов в едномесечния срокпочл. 41, ал.3 от ЗМСМА, който срок тече от датата на встъпването му в длъжност на 11.07.2022 г., не е прехвърлил собственитесидружественидяловеоткапиталана „ЦветаКъмпани“ ЕООД, ЕИК 206561006, „КОС ХОЛ 1“ ЕООД, ЕИК 202325247 и „КОС ХОЛ 2“ ЕООД, ЕИК 206186745и продължава да бъде техен едноличен собственик. Запознати сте и с отговора на председателя на Общински съвет Ракитово. Известно Ви обяснението на кмета на община Ракитово Георги Холянов, предоставено пореда на чл. 42, ал.3 от ЗМСМА. Разполагаме и със справка от Агенция по вписванията , съгласно която Кметът на община Ракитово  Георги Холянов продължава да притежава 100 % откапиталанагорепосочените три търговски дружества. Изслушахме и адвокат Печев, представляващ Кмета на общината. Дадохме си и време всеки от нас да си направи консултация с компетентни лица, поради което вече сме на етап да гласуваме проект на решение относно прекратяване пълномощията на кмета на общината Георги Холянов.

Предлагам на гласуване следния проект на Решение :

РЕШЕНИЕ:

На основание чл. 42 ал. 1, т. 5от ЗМСМА Общинска избирателна комисия – Ракитово прекратява предсрочнопълномощиятанакметанаОбщинаРакитовоГеоргиКостадиновХолянов, поради неизпълнение на задълженията по чл. 41 , ал.3 от ЗМСМА - В едномесечен срок от полагането на клетвата предприеме необходимите действия за прекратяване на търговската си дейност, в качеството на едноличен собственик на капитала на ЦветаКъмпани“ ЕООД, ЕИК 206561006, „КОС ХОЛ 1“ ЕООД, ЕИК 202325247 и „КОС ХОЛ 2“ ЕООД, ЕИК 206186745.

МОТИВИ:

На 04.11.2022 г. е входиран в ОИК – Ракитово сигнал от Димитър Иванов Делиев с вх.№ 50/04.11.2022г относно неспазени разпоредби в нормативната уредба по чл.41, ал.1 и ал. 3 от ЗМСМА от страна на кмета на общинаРакитово Георги КостадиновХолянов.

На свое заседание ОИК Ракитово разгледа сигнала и изпрати писма с искания за информация от председателя на ОбСъвет Ракитово ,за предоставяне на писмено възражение от кмета на община Ракитово и за справки от Агенция по вписванията Търговски регистър гр. Пазарджик.

На 14.11.2022г с вх.№ 52 в ОИК беше входиран отговор от председателя на ОбСъвет Ракитово , с който ни уведомява , че в деловодството на общински съвет Ракитово е постъпило писмо с вх.№ 389/11.07.2022г., с което кметът Холянов е уведомил, че е изпълнил изискването на чл.41, ал.3 от ЗМСМА.

С вх.№ 51/14.11.2022 г. е входиран отговор от кмета на община Ракитово относно сигнал с Вх. № 50/04.11.2022г.отДимитърИвановДелиев като заявява, че считано от 14.07.2022г. не е управител, прокурист, търговски пълномощник или управител на клон в посочените търговски дружества, дори съобщава, че е едноличен собственик на капитала на още едно четвърто търговско дружество. Също така заявява , че никога не е упражнявал дейност като едноличен търговец , съдружник в събирателно дружество или неограничено отговорен съдружник в командитно дружество ит.н. В отговора си кметът цитира съдебна практика на Пазарджишкия Административен съд - решение № 20 от 10.01.2020 г.по адм.д.1476/2019 г. на IV състав и коментира понятието „търговец”, съгласно чл.1, ал.1 от ТЗ. В отговора сиКметът подчертава, че „Забраната по чл.41, ал.1 от ЗМСМА не се отнася до съдружниците или акционерите в търговски дружества”.

С горните действия е изпълнена процедурата по чл. 42, ал.2 и 3 от ЗМСМА.

ГеоргиХолянов, в качеството си на едноличен собственик на капитала на „ЦветаКъмпани“ ЕООД, ЕИК 206561006, „КОС ХОЛ 1“ ЕООД, ЕИК 202325247 и „КОС ХОЛ 2“ ЕООД, ЕИК 206186745 извършва "търговска дейност" посмисъла на Търговския закон, в пряко нарушение на забраната по чл.41, ал.1 от ЗМСМА. В това си качество същият решава всички въпроси от компетентността на общото събрание -въпроси, които са с трайно значение за устройството, насоките на дейност, движението на капитала и статута на дружеството.След като Георги Холянов продължава, над четири месеца след встъпването му в длъжност като кмет на община Ракитово, да притежава 100 % от капитала на горепосочените три търговски дружества и при условията на чл. 147, ал. 2 ТЗ взема еднолично всички решения от компетентността на общото събрание, в т.ч. и всички жизнено важни въпроси за стопанската дейност на дружеството, то същият осъществява "търговска дейност" по смисъла на ТЗ, явяваща се несъвместима със заеманата от него публична длъжност. Основание за предсрочно прекратяване на пълномощията на кмета са налице поради непредприемане на изискуемите действия за прекратяване в преклузивния срок по чл. 41, ал.3 от ЗМСМА на търговскатадейност като едноличен собственик на капитала на „Цвета Къмпани“ ЕООД, ЕИК 206561006, „КОС ХОЛ 1“ ЕООД, ЕИК 202325247 и „КОС ХОЛ 2“ ЕООД, ЕИК 206186745. Изпълнен е фактическият състав по чл. 42, ал.1, т.5 от ЗМСМА.

ОИК Ракитово проведе поименно гласуване на така предложения проект на решение:

|  |  |  |  |
| --- | --- | --- | --- |
| длъжност | име | ЗА | ПРОТИВ |
| ПРЕДСЕДАТЕЛ: | Стоянка Паунова Гинчева | + |  |
| ЗАМ.-ПРЕДСЕДАТЕЛ: | Петя Стефанова Стефанова |  | + |
| ЗАМ.-ПРЕДСЕДАТЕЛ | Зорница Арсова Томова | + |  |
| СЕКРЕТАР: | Мустафа Мехмедов Вигнев | + |  |
| ЧЛЕНОВЕ: | Ангел Даскалов | + |  |
|  | Росица Рускова | + |  |
|  | Цветелина Зарева |  | + |
|  | Жулиета Георгиева | + |  |
|  | Кирилка Говедарска |  | + |
|  | Мария Пеева |  | + |

**Гласували-10**

ЗА – 6

ПРОТИВ – 4

Въздържал се : 0

Мотивите на шест от членовете на ОИК гласували „ЗА” са, че от страна на Кмета на община Ракитово не са спазени разпоредбите на чл.41, ал.3 от ЗМСМА, което е основание за предсрочно прекратяване на мандата му, на основание чл. 42, ал.1, т.5 от ЗМСМА. .

Мотивите на четири от членовете гласували „Против” са, че се позовават и придържат към съдебната практика на Пазарджишкия Административен съд по Решение № 20 от 10.01.2020 г.по адм.д.1476/2019 г. на IV състав , което не е окончателно, не е тълкувателно и не е влязло в сила .

За протокола се отбелязва, че трите члена на ОИК, а именно Петя Стефанова , Кирилка Говедарска и Цветелина Зарева са служители на община Ракитово, с орган по назначаване и под юрисдикцията на работодателя им кмета на община Ракитово Георги Холянов.От останалите членове на ОИК се изразиха съмнения за конфликт на интереси – те са в професионална и институционална зависимост. При насрочване на заседанията и към момента на вземане на решение , не са декларирали тези обстоятелства пред ОИК Ракитово.Не са подавали декларация за безпристрастност.

Поради гласували „ЗА” повече от половината от всички членове на ОИК Ракитово, за прието се счита следното решение:

На основание чл. 87,ал.1 т. 23 и 24, чл.85 от Изборния кодекс и във връзка с чл.41, ал.3 от ЗМСМА и чл.42, ал.1, т. 5 от ЗМСМА , Общинската Избирателна Комисия – Ракитово

Р Е Ш И :

1.Обявява предсрочно прекратяване на пълномощията на Георги Костадинов Холянов, избран за кмет на Община Ракитово на частични местни избори за избор на кмет на община на 03.07.2022г., обявен за избран кмет на Община Ракитово с Решение № 58-ЧМИ/11.07.2022г. на ОИК Ракитово.

Обезсилва издаденото на Георги Костадинов Холянов удостоверение от ОИК Ракитово, за избран кмет на община Ракитово.

2.Допуска предварително изпълнение на решението на основание чл.60, ал.1 от АПК.

Членове на ОИК:подпис:

1. Стоянка Паунова Гинчева – Председател
2. Петя Стефанова Стефанова - зам.председател
3. Зорница Арсова Томова - Зам.председател
4. Мустафа Вигнев - секретар
5. Кирилка Говедарска - член
6. Ангел Даскалов - член
7. Цветелина Зарева - член
8. Росица Рускова - член
9. Жулиета Георгиева - член
10. Мария Пеева - член

Поради изчерпване на дневния ред заседанието на ОИК Ракитово бе закрито в *19:50 ч*

*Председател:*

*Стоянка Гинчева*

*Секретар*

*Мустафа Вигнев*